CELEX: 32019D0609
Language: fi
Date: 2019-04-11 00:00:00
Title: Komission täytäntöönpanopäätös (EU) 2019/609, annettu 11 päivänä huhtikuuta 2019, täytäntöönpanopäätöksen 2014/709/EU muuttamisesta siltä osin kuin on kyse taudinaiheuttajan tunnistustestin käytöstä afrikkalaisen sikaruton toteamiseksi, sikojen lähettämisestä liitteessä lueteltujen alueiden kautta ja päätöksen soveltamisesta (tiedoksiannettu numerolla C(2019) 2739) (ETA:n kannalta merkityksellinen teksti.)

15.4.2019   
               
               
                  FI
               
               
                  Euroopan unionin virallinen lehti
               
               
                  L 104/92
               
            
         KOMISSION TÄYTÄNTÖÖNPANOPÄÄTÖS (EU) 2019/609,
         annettu 11 päivänä huhtikuuta 2019,
         täytäntöönpanopäätöksen 2014/709/EU muuttamisesta siltä osin kuin on kyse taudinaiheuttajan tunnistustestin käytöstä afrikkalaisen sikaruton toteamiseksi, sikojen lähettämisestä liitteessä lueteltujen alueiden kautta ja päätöksen soveltamisesta
         
            
               (tiedoksiannettu numerolla C(2019) 2739)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
         ottaa huomioon eläinlääkärintarkastuksista unionin sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
         ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (3) ja erityisesti sen 4 artiklan 3 kohdan,
         sekä katsoo seuraavaa:
         
                     (1)
                  
                  
                     Komission täytäntöönpanopäätöksessä 2014/709/EU (4) säädetään eläinten terveyttä koskevista toimenpiteistä afrikkalaisen sikaruton torjumiseksi päätöksen liitteessä luetelluissa jäsenvaltioissa tai niiden alueilla, jäljempänä ’asianomaiset jäsenvaltiot’. Kyseisessä täytäntöönpanopäätöksessä säädetään kielloista, jotka koskevat kotieläiminä pidettyjen sikojen ja sioista saatavien tuotteiden sekä luonnonvaraisten sikojen ja luonnonvaraisista sioista saatavien tuotteiden lähettämistä kyseisen päätöksen liitteessä luetelluilta alueilta. Siinä vahvistetaan myös muita sääntöjä, joiden tarkoituksena on estää afrikkalaisen sikaruton leviäminen, sekä tietojen toimittamista koskevia vaatimuksia jäsenvaltioille. Täytäntöönpanopäätöksessä 2014/709/EU vahvistettuja eläinten terveyttä koskevia toimenpiteitä sovelletaan rinnakkain neuvoston direktiivissä 2002/60/EY (5) vahvistettujen toimenpiteiden kanssa, ja niiden tarkoituksena on torjua afrikkalaisen sikaruton leviämistä erityisesti unionin tasolla.
                  
               
                     (2)
                  
                  
                     Täytäntöönpanopäätöksessä 2014/709/EU säädetään myös poikkeuksista kieltoon, joka koskee elävien sikojen lähettämistä tietyiltä kyseisen täytäntöönpanopäätöksen liitteessä luetelluilta alueilta, edellyttäen että tiettyjä edellytyksiä noudatetaan.
                  
               
                     (3)
                  
                  
                     Afrikkalaisen sikaruton taudinaiheuttajan tunnistustesti (eli viruksen genomin osoittaminen polymeraasiketjureaktiolla, kuten EU:n vertailulaboratorio afrikkalaista sikaruttoa varten kaavailee) on tehokkain keino tunnistaa kyseinen tauti varhaisessa vaiheessa, kuten jäsenvaltioiden taudin kehittymisen myötä unionissa saama kokemus on osoittanut ja kuten Euroopan elintarviketurvallisuusviranomainen (EFSA) on dokumentoinut 23 päivänä maaliskuuta 2017 julkaistussa EFSAn tieteellisessä raportissa ”Epidemiological analyses on African swine fever in the Baltic countries and Poland”, 8 päivänä marraskuuta 2017 julkaistussa EFSAn tieteellisessä raportissa ”Epidemiological analyses of African swine fever in the Baltic States and Poland” ja 29 päivänä marraskuuta 2018 julkaistussa EFSAn tieteellisessä raportissa ”Epidemiological analyses of African swine fever in the European Union” (6). Sen vuoksi täytäntöönpanopäätöksen 2014/709/EU tällä hetkellä edellyttämä laboratoriotestaus olisi korvattava afrikkalaisen sikaruton taudinaiheuttajan tunnistustestillä. Sen vuoksi kyseisen täytäntöönpanopäätöksen 3 ja 8 artiklaa olisi muutettava.
                  
               
                     (4)
                  
                  
                     Edellyttäen, että tietyt täytäntöönpanopäätöksen 2014/709/EU liitteessä vahvistetut eläinten terveyttä koskevat vaatimukset pannaan täytäntöön ja että niitä noudatetaan asianmukaisesti, elävien sikojen lähettäminen täytäntöönpanopäätöksen 2014/709/EU liitteessä olevassa II osassa luetelluilta alueilta jonkin toisen jäsenvaltion II tai III osassa luetelluille alueille sellaisten viereisten alueiden kautta, jotka on jo lueteltu liitteessä ja jotka muodostavat afrikkalaisen sikaruton vuoksi asetettujen rajoitusten kannalta yhden yhtenäisen alueen, ei aiheuta viruksen leviämisen riskiä, koska siat kuljetetaan ainoastaan rajoitusten alaisten alueiden kautta. Sen vuoksi ei pitäisi vaatia, että kauttakulku- ja määräjäsenvaltioiden toimivaltaisten viranomaisten on hyväksyttävä tällainen kauppa ja että alkuperäjäsenvaltion on toimitettava tiettyjä tietoja komissiolle ja muille jäsenvaltioille. Sen vuoksi täytäntöönpanopäätöksen 2014/709/EU 3 artiklan 4 kohtaa olisi muutettava.
                  
               
                     (5)
                  
                  
                     Täytäntöönpanopäätöksessä 2014/709/EU säädettyjen toimenpiteiden soveltamisajan vahvistamisessa olisi otettava huomioon afrikkalaisen sikaruton epidemiologia ja Maailman eläintautijärjestön maaeläinten terveyttä koskevan säännöstön (Terrestrial Animal Health Code) afrikkalaista sikaruttoa koskevassa luvussa asetettu määräaika afrikkalaisesta sikarutosta vapaan aseman palauttamiseksi. Ottaen huomioon unionin ja sen naapureina olevien kolmansien maiden nykyinen epidemiologinen tilanne ja tämän taudin torjumiseksi tarvittavat toimet ilman, että samalla asetetaan tarpeettomia kaupan rajoituksia, täytäntöönpanopäätöksen 2014/709/EU soveltamisaikaa olisi jatkettava 21 päivään huhtikuuta 2021. Näin otetaan huomioon Euroopan parlamentin ja neuvoston asetuksen (EU) 2016/429 (7), jota sovelletaan 21 päivästä huhtikuuta 2021 ja jossa säädetään eläintautien varalta toteutettavista suojatoimenpiteistä, soveltamispäivä. On tärkeää, että afrikkalaisen sikaruton torjuntatoimenpiteitä jatketaan unionin tasolla kyseisen taudin meneillään olevan epidemian vuoksi.
                  
               
                     (6)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätös 2014/709/EU seuraavasti:
            
                        1)
                     
                     
                        Muutetaan 3 artikla seuraavasti:
                        
                                    a)
                                 
                                 
                                    korvataan 2 kohta seuraavasti:
                                    
                                                ”2.
                                             
                                             
                                                sioille on tehty 7 päivän aikana ennen kuljettamispäivämäärää afrikkalaisen sikaruton toteamiseksi taudinaiheuttajan tunnistustesti, josta on saatu negatiiviset tulokset, tämän päätöksen 1 artiklan toisessa kohdassa tarkoitetussa afrikkalaisen sikaruton hävittämissuunnitelmassa vahvistettujen näytteenottomenettelyjen mukaisesti otetuista näytteistä, ja virkaeläinlääkäri on suorittanut 24 tunnin aikana ennen sikojen kuljettamista jokaiselle sikojen lähetykselle kliinisen tutkimuksen afrikkalaisen sikaruton toteamiseksi komission päätöksen 2003/422/EY (*1) liitteessä olevan IV luvun A osassa vahvistettujen tarkastus- ja näytteenottomenettelyjen mukaisesti, tai;
                                             
                                          
                                       (*1)  Komission päätös2003/422/EY, tehty 26 päivänä toukokuuta 2003, afrikkalaisen sikaruton taudinmäärityskäsikirjan hyväksymisestä (EUVL L 143, 11.6.2003, s. 35).”;"
                        
                                 
                              
                                    b)
                                 
                                 
                                    muutetaan 3 kohta seuraavasti:
                                    
                                                i)
                                             
                                             
                                                korvataan a alakohdan ii alakohta seuraavasti:
                                                
                                                            ”ii)
                                                         
                                                         
                                                            johon sisältyi tilalla olevien sikojen kliininen tutkimus päätöksen 2003/422/EY liitteessä olevan IV luvun A osassa vahvistettujen tarkastus- ja näytteenottomenetelmien mukaisesti;”;
                                                         
                                                      
                                          
                                                ii)
                                             
                                             
                                                korvataan b alakohta seuraavasti:
                                                
                                                            ”b)
                                                         
                                                         
                                                            jolla sovelletaan toimivaltaisen viranomaisen vahvistamia bioturvallisuusvaatimuksia afrikkalaisen sikaruton osalta ja varmistetaan, että vähintään kahdelle ensimmäiselle yli 60 päivän ikäiselle kussakin tuotantoyksikössä kullakin viikolla kuolleelle sialle on tehty afrikkalaisen sikaruton toteamiseksi taudinaiheuttajan tunnistustesti, joka täyttää päätöksen 2003/422/EY liitteessä olevassa V luvussa vahvistetut yleiset menettelyt ja kriteerit näytteenottoa ja näytteiden kuljetusta varten,”;
                                                         
                                                      
                                          
                              
                                    c)
                                 
                                 
                                    korvataan 4 kohdan a ja b alakohta seuraavasti:
                                    
                                                ”a)
                                             
                                             
                                                siat täyttävät mahdolliset muut asianmukaiset eläinten terveyttä koskevat takeet sillä perusteella, että afrikkalaisen sikaruton leviämisen torjumista koskevista toimenpiteistä tehdyn riskinarvioinnin, jota alkuperäjäsenvaltion toimivaltainen viranomainen edellyttää ja jonka kauttakulku- ja määräjäsenvaltioiden toimivaltaiset viranomaiset ovat hyväksyneet, tulos on myönteinen ennen sikojen siirtämistä; kauttakulku- ja määräjäsenvaltioiden toimivaltaisten viranomaisten hyväksyntää ei kuitenkaan vaadita, jos sikojen alkuperä-, kauttakulku- ja määräpaikka ovat kaikki liitteessä lueteltuja alueita ja muodostavat yhden yhtenäisen alueen, millä varmistetaan, että siat kuljetetaan ainoastaan liitteessä lueteltujen alueiden kautta;
                                             
                                          
                                                b)
                                             
                                             
                                                alkuperäjäsenvaltio ilmoittaa välittömästi komissiolle ja muille jäsenvaltioille a alakohdassa tarkoitetuista eläinten terveyttä koskevista takeista ja toimivaltaisten viranomaisten antamasta hyväksynnästä ja hyväksyy luettelon tiloista, jotka täyttävät kyseiset eläinten terveyttä koskevat takeet; alkuperäjäsenvaltion toimittamia tietoja ei kuitenkaan vaadita, jos sikojen alkuperä-, kauttakulku- ja määräpaikka ovat kaikki liitteessä lueteltuja alueita ja muodostavat yhden yhtenäisen alueen, millä varmistetaan, että siat kuljetetaan ainoastaan liitteessä lueteltujen alueiden kautta;”
                                             
                                          
                              
                  
                        2)
                     
                     
                        Muutetaan 8 artiklan 2 kohta seuraavasti:
                        
                                    a)
                                 
                                 
                                    korvataan b ja c alakohta seuraavasti:
                                    
                                                ”b)
                                             
                                             
                                                ne tulevat tilalta, jolla sovelletaan toimivaltaisen viranomaisen vahvistamia bioturvallisuusvaatimuksia afrikkalaisen sikaruton osalta ja varmistetaan, että vähintään kahdelle ensimmäiselle yli 60 päivän ikäiselle kussakin tuotantoyksikössä kullakin viikolla kuolleelle sialle on tehty afrikkalaisen sikaruton toteamiseksi taudinaiheuttajan tunnistustesti, joka täyttää päätöksen 2003/422/EY liitteessä olevassa V luvussa vahvistetut yleiset menettelyt ja kriteerit näytteenottoa ja näytteiden kuljetusta varten;
                                             
                                          
                                                c)
                                             
                                             
                                                niille on 7 päivän aikana ennen kuljettamispäivämäärää tehty afrikkalaisen sikaruton toteamiseksi taudinaiheuttajan tunnistustesti, josta on saatu negatiiviset tulokset, tämän päätöksen 1 artiklan toisessa kohdassa tarkoitetussa afrikkalaisen sikaruton hävittämissuunnitelmassa vahvistettujen näytteenottomenettelyjen mukaisesti otetuista näytteistä, ja virkaeläinlääkäri on suorittanut 24 tunnin aikana ennen sikojen kuljettamista jokaiselle elävien sikojen lähetykselle kliinisen tutkimuksen afrikkalaisen sikaruton toteamiseksi päätöksen 2003/422/EY liitteessä olevan IV luvun A osassa vahvistettujen tarkastus- ja näytteenottomenettelyjen mukaisesti; tai”;
                                             
                                          
                              
                                    b)
                                 
                                 
                                    korvataan d alakohdan ii ja iii alakohta seuraavasti:
                                    
                                                ”ii)
                                             
                                             
                                                johon sisältyi tilalla olevien sikojen kliininen tutkimus päätöksen 2003/422/EY liitteessä olevan IV luvun A osassa vahvistettujen tarkastus- ja näytteenottomenettelyjen mukaisesti;
                                             
                                          
                                                iii)
                                             
                                             
                                                jossa on tarkastettu direktiivin 2002/60/EY 15 artiklan 2 kohdan b alakohdan toisessa, neljännessä, viidennessä, kuudennessa ja seitsemännessä luetelmakohdassa säädettyjen toimenpiteiden tosiasiallinen soveltaminen.”
                                             
                                          
                              
                  
                        3)
                     
                     
                        Korvataan 21 artiklassa päivämäärä ”31 päivään joulukuuta 2019” päivämäärällä ”21 päivään huhtikuuta 2021”.
                     
                  
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 11 päivänä huhtikuuta 2019.
            
               
                  Komission puolesta
               
               Jyrki KATAINEN
               
                  Varapuheenjohtaja
               
            
         
         
            (1)  EYVL L 395, 30.12.1989, s. 13.
         
            (2)  EYVL L 224, 18.8.1990, s. 29.
         
            (3)  EYVL L 18, 23.1.2003, s. 11.
         
            (4)  Komission täytäntöönpanopäätös 2014/709/EU, annettu 9 päivänä lokakuuta 2014, eläinten terveyttä koskevista toimenpiteistä afrikkalaisen sikaruton torjumiseksi eräissä jäsenvaltioissa ja täytäntöönpanopäätöksen 2014/178/EU kumoamisesta (EUVL L 295, 11.10.2014, s. 63).
         
            (5)  Neuvoston direktiivi 2002/60/EY, annettu 27 päivänä kesäkuuta 2002, erityissäännöksistä afrikkalaisen sikaruton torjumiseksi ja direktiivin 92/119/ETY muuttamisesta Teschenin taudin ja afrikkalaisen sikaruton osalta (EYVL L 192, 20.7.2002, s. 27).
         
            (6)  EFSA Journal 2017;15(3):4732; EFSA Journal 2017;15(11):5068; EFSA Journal 2018;16(11):5494.
         
            (7)  Euroopan parlamentin ja neuvoston asetus (EU) 2016/429, annettu 9 päivänä maaliskuuta 2016, tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) (EUVL L 84, 31.3.2016, s. 1).